ഗുജറാത്തിലെ ഇടപെടലിന് പകരം ചോദിച്ചത് രാജസ്ഥാന് പഞ്ചാബ് മോഡല് ഇടപെടലില് ഗലോട്ടിനേയും രാഹുലും പ്രിയങ്കയും മാറ്റിയേക്കും സച്ചിന് പൈലറ്റുമായുള്ള ചര്ച്ചകള് വിരല് ചൂണ്ടുന്നത് രാജസ്ഥാനിലെ മാറ്റങ്ങളിലേക്ക് സമര്ദ്ദം ശക്തമാക്കി മുഖ്യമന്ത്രിയാകാന് സച്ചിന് പൈലറ്റും ജയ്പുര്: പഞ്ചാബിനു പിന്നാലെ രാജസ്ഥാനിലും മുഖ്യമന്ത്രി മാറിയേക്കും. ഹൈക്കമാണ്ടിന് സച്ചിന് പൈലറ്റിനോട് താല്പ്പര്യം കൂടുകയാണ്. കോണ്ഗ്രസ് നേതാവ് രാഹുല് ഗാന്ധിയും എഐസിസി ജനറല് സെക്രട്ടറി പ്രിയങ്ക ഗാന്ധിയും സച്ചിന് പൈലറ്റുമായി കൂടിക്കാഴ്ച നടത്തി. പത്തു ദിവസത്തിനിടെ ഇത് രണ്ടാം തവണയാണ് ഇരുവരും സച്ചിനുമായി കൂടിക്കാഴ്ച നടത്തുന്നത്. പഞ്ചാബില് അമരീന്ദര് സിംഗിനെ മാറ്റിയത് കഴിഞ്ഞ ആഴ്ചയാണ്. ഇനി രാജസ്ഥാനിലേക്കാകും കോണ്ഗ്രസ് ഇടപെടല്. രാജസ്ഥാനില് നേതൃമാറ്റത്തിന്റെ അലയൊലികള് ഉണ്ടെന്നാണു സൂചന. പഞ്ചാബില് കഴിഞ്ഞ ഇടയ്ക്കുണ്ടായ ഭരണമാറ്റത്തിന് ചുക്കാന് പിടിച്ചത് രാഹുലും പ്രിയങ്കയുമായിരുന്നു. അതിനു പിന്നാലെയാണ് പൈലറ്റുമായി ഈ കൂടിക്കാഴ്ച. പഞ്ചാബില് നവ്ജ്യോത് സിങ് സിദ്ധു നടത്തിയതു പോലെ തന്നെ രാജസ്ഥാനില് അശോക് ഗെലോട്ടിനെതിരെ പരസ്യ പ്രതിഷേധവുമായി സച്ചിനും രംഗത്തുവന്നിരുന്നു. കഴിഞ്ഞ നിയമസഭാ തെരഞ്ഞെടുപ്പില് രാജസ്ഥാന് കോണ്ഗ്രസിനെ നയിച്ചത് പൈലറ്റായിരുന്നു. മികച്ച വിജയവും നേടി. എന്നാല് മുഖ്യമന്ത്രിയായി എത്തിയത് ഗലോട്ടായിരുന്നു. ഹൈക്കമാണ്ട് പിന്തുണയാണ് നിര്ണ്ണായകമായത്. അതുകൊണ്ട് തന്നെ കാലാവധി പൂര്ത്തിയാക്കുന്നതിനു മുന്പ്, ഒരു വര്ഷമെങ്കിലും സച്ചിന് പൈലറ്റിന് മുഖ്യമന്ത്രി സ്ഥാനം നല്കുമെന്നായിരുന്നു 2018ല് രാഹുല് ഉള്പ്പെടെയുള്ളവരുടെ വാഗ്ദാനം. ഇത് രാജസ്ഥാനില് നടപ്പാക്കുമെന്നാണ് സൂചന. നേരത്തെ ഗെലോട്ടിനെതിരെ കലാപക്കൊടി ഉയര്ത്തിയതോടെ ഉപമുഖ്യമന്ത്രി സ്ഥാനവും പിസിസി പ്രസിഡന്റ് സ്ഥാനവും പൈലറ്റിനു നഷ്ടമായി. ജ്യോതിരാതിധ്യ സന്ധ്യയെ പോലെ സച്ചിന് പൈലറ്റും ബിജെപിയിലേക്ക് പോകുമെന്ന് അഭ്യൂഹമെത്തി. ഇത് രാഹുലിന്റെ ഇടപെടല് തടഞ്ഞു. അന്ന് കൊടുത്ത വാക്ക് പാലിക്കുമെന്നാണ് സൂചന. കോണ്ഗ്രസ് അധ്യക്ഷ സ്ഥാനത്തു സോണിയ ഗാന്ധിയാണെങ്കിലും രാഹുലും പ്രിയങ്കയും ചേര്ന്നാണു കാര്യങ്ങള് നിയന്ത്രിക്കുന്നതെന്ന വ്യക്തമായ സൂചന അമരിന്ദറിന്റെ രാജി നല്കുന്നുണ്ട്. രാഹുലും പ്രിയങ്കയും പൈലറ്റുമായി നടത്തിയ കൂടിക്കാഴ്ച രാജസ്ഥാനിലെ അഭ്യൂഹങ്ങള്ക്കു വളമിടുകയും ചെയ്യുന്നു. 2023ല് നിയമസഭ തിരഞ്ഞെടുപ്പ് നടക്കാനിരിക്കെ ഭരണത്തലപ്പത്തെ മുഖം മാറ്റാനാണ് തീരുമാനം. സച്ചിന് പൈലറ്റിനെ മുന്നില് നിര്ത്തിയാകും പ്രചരണമെന്നും സൂചനയുണ്ട്. അതേസമയം ഗുജറാത്ത് തിരഞ്ഞെടുപ്പിനായി കോണ്ഗ്രസിന്റെ പ്രചാരണ പരിപാടികള്ക്കു നേതൃത്വം നല്കാനാണ് നേതാക്കള് പൈലറ്റിനെ കണ്ടതെന്നും റിപ്പോര്ട്ടുണ്ട്. പ്രചരണത്തിന്റെ നേതൃത്വം ഏറ്റെടുക്കാമെന്ന് പൈലറ്റ് സമ്മതം മൂളിയോ എന്നതില് വ്യക്തതയില്ല. രാജസ്ഥാന് മന്ത്രിസഭയില് തന്റെ വിശ്വസ്തരെ ഉള്പ്പെടുത്താന് ഏറെ നാളായി പൈലറ്റ് സമ്മര്ദ്ദം ചെലുത്തുന്നുണ്ട്. Stories you may Like